Document ID: 31995D0205

NEUVOSTON PÄÄTÖS,
tehty 1 päivänä kesäkuuta 1995,
jolla täydennetään yhteisestä toiminnasta tehtyä neuvoston päätöstä 94/276/YUTP Euroopan unionista tehdyn sopimuksen J.3 artiklan perusteella Lähi-idän rauhanprosessin tukemiseksi (95/205/YUTP)
EUROOPAN UNIONIN NEUVOSTO, joka
ottaa huomioon Euroopan unionista tehdyn sopimuksen ja erityisesti sen J.11 artiklan 2 kohdan, ja
ottaa huomioon neuvoston 19 päivänä huhtikuuta 1994 hyväksytyn yhteisen toiminnan Euroopan unionista tehdyn sopimuksen J.3 artiklan pohjalta Lähi-idän rauhanprosessin tukemiseksi(1),
ON PÄÄTTÄNYT SEURAAVAA:
1 artikla
1. Euroopan unioni avustaa 13 päivänä syyskuuta 1993 annetun periaatejulistuksen III artiklassa tarkoitettujen palestiinalaisten vaalien valmistelua ja tarkkailua 10 miljoonan ecun enimmäismäärällä. Tämä määrä otetaan Euroopan yhteisöjen yleisbudjetista.
2. Olosuhteiden niin salliessa tämä avustus sekä Euroopan unionin näiden vaalien valmisteluun ja tarkkailuun myöntämän avun käytännölliset yksityiskohtaiset säännöt olisi ensin vahvistettava neuvoston erillisellä päätöksellä 19 päivänä huhtikuuta 1994 hyväksytyn yhteisen toiminnan 5 artiklan mukaisesti.
3. Toteutetaan asianmukaiset valmistavat toimenpiteet, jotta 2 kohdassa tarkoitettu päätös voitaisiin tarvittaessa panna täytäntöön heti, kun se on tehty.
2 artikla
Tämä päätös julkaistaan virallisessa lehdessä.
Tehty Luxemburgissa 1 päivänä kesäkuuta 1995.

Labels: 19
5
10
18
15